سوئد: تورکیه ایله امکداشلیغی آرتیرماق ایستهییر
"سوئد ده ناتو و آوروپا بیرلیگی کیمی ترورون هر نؤعوو ایله موباریزهنین آرخاسیندادیر"
سوئد باشباخانی ماگدالنا اندرسون اؤلکهسینین ناتو ایچینده تورکیه ایله امکداشلیغی آرتیرماق ایستهدیگینی بیلدیردی.
ماگدالنا اندرسون رسمی دانیشیقلار آپارماق اوچون سوئدین باشکندی استکهلما گئدن فنلاند جمهورباشقانی سائولی نینیسته ایله گؤروشدو. داها سونرا ایکی لیدئر مطبوعات کنفرانسی تشکیل ائتدی.
تورکیه ایله ناتو اوچون دانیشیقلارا اؤنم وئردیکلرینی ایفاده ائدن اندرسون، "سوئدین ناتو ایچینده تورکیه ایله امکداشلیغینی آرتیرماسینی ایستهییریک. سوئد ده ناتو و آوروپا بیرلیگی کیمی ترورون هر نؤعوو ایله موباریزهنین آرخاسیندادیر. مؤوجود سوال ایشارهلرینی دارتیشیب حل ائتمهیه، تورکییه ایله دیالوگا حاضیریق" دئدی.
تورکیهیه ده سفر ائتمهیه حاضر اولدوقلارینی ایفاده ائدن اندرسون بو گون سوئد و فنلاندین ناتویا عضولوک اوچون اورتاق مراجعت ائدجکلرینی ده بیلدیردی.
فنلاند جمهورباشقانی سائولی نینیسته ده تورکیهنین فنلاند و سوئدین ناتو عضولویونه قارشی چیخماسیندان تعجبلندیگینی بیلدیررک، آنکارا ایله دانیشیقلارا حاضر اولدوقلارینی وورغولایدی.
ایلگیلیلی خبرلر
جانسون اینگیلتره-دهکی اعتصابی "دهشتلی بیر دوشونجه" اولاراق دیرلندیریب
بوریس جانسون امک حاقلارینین آرتیریلماسی ایله باغلی راضیلاشمایا چاغیریب.
پوتین قلوبال اقتصادی بحراندان چیخیش یولو تکلیف ائدیب
روسیا پرزیدنتی ولادیمیر پوتین بریجس اؤلکهلرینین 14-جو ایجلاسیندا ویدئوباغلانتی واسیطهسیله چیخیش ائدیب.
مولداوی و اوکراینا-یا "نامیزد اؤلکه" ایستاتوسو وئریلیب
آوروپا بیرلیگینه عضو اولان اؤلکهلرین لیدئرلری اوکراینا و مولداوی-یه "نامیزد اؤلکه" ایستاتوسونون وئریلمهسی بارهده قرار قبول ائدیبلر.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab